CELEX: C2004/094/33
Language: fi
Date: 2004-04-17 00:00:00
Title: Yhteisöjen tuomioistuimen määräys (toinen jaosto) 8 päivänä tammikuuta 2004 asiassa C-69/03 (Corte d'appello di Venezian esittämä ennakkoratkaisupyyntö): Caseificio Cooperativo di Cornedo Soc. coop. arl vastaan Ministero delle Finanze

17.4.2004   
            
            
               FI
            
            
               Euroopan unionin virallinen lehti
            
            
               C 94/16
            
         
      YHTEISÖJEN TUOMIOISTUIMEN MÄÄRÄYS
   
   (toinen jaosto)
   8 päivänä tammikuuta 2004
   asiassa C-69/03 (Corte d'appello di Venezian esittämä ennakkoratkaisupyyntö): Caseificio Cooperativo di Cornedo Soc. coop. arl vastaan Ministero delle Finanze (1)
   
   (Työjärjestyksen 104 artiklan 3 kohta - Asetukset N:o 1079/77 ja 1822/77 - Lehmänmaitoa koskeva yhteisvastuumaksu - Käsite ”toimitus ostajalle”)
   (2004/C 94/33)
   Oikeudenkäyntikieli:italia
   Asiassa C-69/03, jonka Corte d'appello di Venezia (Italia) on saattanut EY 234 artiklan nojalla yhteisöjen tuomioistuimen käsiteltäväksi saadakseen tässä kansallisessa tuomioistuimessa vireillä olevassa asiassa Caseificio Cooperativo di Cornedo Soc. coop. arl vastaan Ministero delle Finanze ennakkoratkaisun maito- ja maitotuotealan yhteisvastuumaksusta ja markkinoiden laajentamiseen tarkoitetuista toimenpiteistä 17 päivänä toukokuuta 1977 annetun neuvoston asetuksen (ETY) N:o 1079/77 (EYVL L 131, s. 6) sekä maito- ja maitotuotealalla käyttöön otettavan yhteisvastuumaksun perimisen soveltamista koskevista yksityiskohtaisista säännöistä 5 päivänä elokuuta 1977 annetun komission asetuksen (ETY) N:o 1822/77 (EYVL L 203, s. 1) tulkinnasta, yhteisöjen tuomioistuin (toinen jaosto), toimien kokoonpanossa: V. Skouris, joka hoitaa toisen jaoston puheenjohtajan tehtäviä, sekä tuomarit R. Schintgen ja N. Colneric (esittelevä tuomari), julkisasiamies: D. Ruiz-Jarabo Colomer, kirjaaja: R. Grass, on antanut 8.1.2004 määräyksen, jonka määräysosa on seuraava:
   Maito- ja maitotuotealan yhteisvastuumaksusta ja markkinoiden laajentamiseen tarkoitetuista toimenpiteistä 17 päivänä toukokuuta 1977 annettua neuvoston asetusta (ETY) N:o 1079/77 sekä maito- ja maitotuotealalla käyttöön otettavan yhteisvastuumaksun perimisen soveltamista koskevista yksityiskohtaisista säännöistä 5 päivänä elokuuta 1977 annettua komission asetusta (ETY) N:o 1822/77 on sovellettava kaikkiin tuottajan kolmansille henkilöille toteuttamiin lehmänmaidon toimituksiin riippumatta siitä, millaiseen oikeussuhteeseen toimitukset perustuvat.
   
      (1)  EYVL C 83, 5.4.2003.